Folketing
2011-05-06

Her har man, synes jeg, det meget smukke slogan, som man har skrevet ind i sit regeringsgrundlag: Vi skal tage hele landet i brug. Hele landet i brug, det er et fantastisk godt slogan. Det er det, vi skal gøre, for vi har ikke råd til at efterlade nogen på perronen, vi har ikke råd til at udelukke nogen fra succesen, vi har ikke råd til at lade nogen sejle agterud, vi har brug for at inkludere alle for at få succes i vores samfund. Er der folk, der, fordi de bor i et område med lav uddannelsestradition, ikke får uddannelse, kommer vi til at mangle den arbejdskraft. Derfor skal vi have gang i hele Danmark, vi skal tage hele landet i brug. Det har vi jo lavet et udspil om fra Socialdemokratiets og SF's side, hvor vi sætter fokus på de her ting. Først og fremmest har vi jo med »En fair løsning« leveret noget af det, der skal til, nemlig et løft af velfærdssamfundet. Vi har 12 mia. kr.